Ekitongole kya Uganda National Examinations Board (UNEB) kifulumizza ensengeka y’ennaku z’omwezi abayizi abali mu bibiina ebyakamalirizo mwebagenda okukolera ebibuuzo.
Abayizi ba S.4 batandika ng’ennnaku z’omwezi 14 October bikomekerezebwe nga 17 November, 2022.
Abayizi ba P7 bakukola ebibuuzo byabwe ebya PLE wakati w’ennaku z’omwezi nga 7 ne nga 9 omwezi ogwa November 2022.
Abayizi ba S6 bakutandika ebibuuzo byabwe ebya UACE ng’ennnaku z’omwezi nga 18th November babimalirize ng’ennnaku z’omwezi 9 December,2022.
Bwabadde afulumya esengeka eno, Ssabawandiiisi w’ekitongole kya UNEB Dan Odongo asabye abakulira ebifo abayizi webakolera ebibuuzo, okutandika okulambika abayizi ku mateeka aganaagobererwa nga bakola ebibuuzo.
Agambye nti baakizuula nti abayizi bangi tebafuna kulambikibwa kumala mu mateeka g’ebibuuzo ekibaviirako okukola ensobi, ezireetera ebibuuzo byabwe okusazibwamu.
Abayizi abewandiisa okukola ebigezo omwaka guno bali 1,280,172.
Dan Odongo agambye nti omuwendo gw’abayizi abewandiisa ku mutendera gwa P7 ne S4 gwalinnyako, wabula S6 gwayongedde kukenseera.
Agambye nti baakwataganye ne Makerere University okukola okunonyereza okwenjawulo ku kyaviiriddeko abayizi ba S.6 okukendeera.
Rose Nabukenya akulira ebibuuzo bya PLE mu kitongole kya UNEB asabye abazadde n’abayizi abali mu bibiina ebyakamalirizo, okukebera ku nkalala ng’obudde bukyali okukakasa oba bawandiikibwa ne UNEB okukola ebibuuzo n’okutereeza ebibakwatako.
Ekitongole kya UNEB kitegezeza nti kyakukozesa obuwumbi bwa shs 50 okutegeka ebibuuzo ku mitendera gyonna esatu.
Wabula abakulu bagambye nti singa embeera etabuka bakuddayo mu Parliament okusaba ensimbi endala ezenyongereza.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn